section_heading: Klinička slika
paragraph_text: Bolest se prezentira proteinurijom, hematurijom, povišenim krvnim tlakom kao posljedica oštećenja bubrega. Daljnjim pogoršanjem funkcije bubrega, dolazi do bubrežnog zatajenja te potrebe za liječenjem dijalizom. Kod nekih oboljelih prisutan je i gubitak sluha, a kao posljedica slabosti prednje ovojnice leće može doći do protruzije leće (lat. Anterior lenticonus). Od manifestacija na oku najčešće se javlja retinopatija (engl. "dot-and-fleck" retinopatija), dok se još može javiti stražnja polimorfna distrofija rožnice, stanjenje temporalnog dijela makule. Kod nekih oboljelih prisutna je i difuzna leiomiomatoza jednjaka i traheobronhalnog stabla. U rijetkim slučajevima autosomno dominantnog Alportovog sindroma prisutni su i poremećaji agregacija trombocita, sklonost krvarenju, makrotrombocitopenija.